הפיצול בחסידות גור

הפיצול בחסידות גור הוא סכסוך קהילתי ומחלוקת פנים־חסידית המתרחשת בחסידות גור. הסכסוך פרץ כאשר מאות חסידים בראשות הרב שאול אלתר פרשו מהחסידות המרכזית בראשות הרב יעקב אריה אלתר, מהלך שלווה בהקמת קהילת פני מנחם. ערך מורחב – חסידות גור מאז נוסדה חסידות גור במחצית הראשונה של המאה ה-19 על ידי האדמו"ר הראשון בשושלת, רבי יצחק מאיר אלתר, ועד לאירוע הפיצול, התאפיינה חסידות גור בהמשכיות תחת אדמו"ר אחד, ללא פיצולים והקמת חצרות חדשות כפי שנפוץ בקהילות חסידיות רבות. הרב אברהם מרדכי אלתר, נינו של מייסד החסידות רבי יצחק מאיר אלתר, כיהן כאדמו"ר מגור בשנים תרס"ה-תש"ח 1905–1948. לאחר פטירתו בחג השבועות ה'תש"ח מילא בנו, הרב ישראל אלתר, את מקומו בהנהגת החסידות. לאחר פטירתו ללא צאצאים בשנת תשל"ז 1977, ירש את מקומו אחיו, הרב שמחה בונים אלתר שכיהן בתפקיד עד לפטירתו בשנת תשנ"ב-1992. עם פטירתו של רבי שמחה בונים, היו שני מועמדים מתאימים לרשת את כסאו. אחיו הצעיר, רבי פינחס מנחם אלתר שהיה באותה עת ראש ישיבת שפת אמת ויו"ר אגודת ישראל, ואחיינו הרב יעקב אריה אלתר בנו של רבי שמחה בונים. יש הטוענים כי רבי שמחה בונים מינה בצוואתו את בנו הרב יעקב אריה אלתר לכהן אחריו כאדמו"ר, לבסוף, רבי פינחס מנחם קיבל את ההנהגה ורשם מיד בכתב ידו שהוא מתחייב לכך, שרבי יעקב אריה ימלא את מקומו לאחר פטירתו, וכן שבשנות הנהגתו יקפיד שכבודם ומעמדם של נכדי רבי שמחה בונים יהיה כבימי חייו ולא פחות מכבודם ומעמדם של הבנים שלו. בנו של רבי פינחס מנחם, הרב שאול אלתר, מילא את מקומו בראשות ישיבת שפת אמת. רבי פינחס מנחם נפטר בט"ז אדר ה'תשנ"ו-7 במרץ 1996, ורבי יעקב אריה הוכתר לאדמו"ר, תפקיד אותו הוא ממלא מאז ועד היום. במהלך שנותיו בתפקיד, הוביל האדמו"ר שינויים בחסידות[דרושה הבהרה], שבעיני חלק מהחסידים נתפסו כמרחיקי לכת[דרוש מקור]. ב-2003 הוא שינה את שיטת הלימוד הישיבתית מעיון סטנדרטי לבקיאות בלבד, לדעתו סגנון הלימוד העיוני שהיה נהוג בישיבות גוראיות לא תרם מספיק לקידום עולמם הרוחני של החסידים, היות שהלימוד בעיון הדורש העמקה בדבריהם של פרשני התלמוד הינו איטי ומאפשר ללמוד מספר מצומצם בלבד של דפי תלמוד, לכן דרש לעבור לשיטת לימוד בבקיאות ואגב כך ילמדו מספר גדול יותר של דפי תלמוד, אך חלק מהחסידים שהתפרסמו בשל האידיאל הלמדני קיבלו מהלך זה במורת רוח והוא נתפס כדיכוי האליטות הלמדניות בגור, ובראשן בן דודו, רבי שאול אלתר[דרוש מקור]. ב-2016 סגר האדמו"ר את רוב הישיבות הגדולות בגור[דרוש מקור], ובהן ישיבת שפת אמת. במקביל, סבל רבי שאול מהצקות, מים הותזו עליו באחד מהמקרים ומספר ממקורביו הורחקו מהחסידות. ודמויות רבניות בכירות, כמו הרב מנחם מנדל שפרן והרב בצלאל וקסלשטיין, פרשו או הופרשו מהחסידות. בעקבות כל זאת, התגבשה במהלך השנים סביב רבי שאול קבוצה של נאמנים שראו בו סמכות רוחנית חליפית. רבי שאול נהג לערוך מפגשים חסידיים בלילות שבת בהיכל ישיבת שפת אמת, והתפלל במניין עצמאי שהתקיים תחילה בביתו, אך באמצע 2019 עבר המניין לבית כנסת סמוך. דבר זה היה לצנינים בעיני ראשי חסידות גור, והחסידים שהשתתפו סומנו וכונו 'שמאלנים'. ערך מורחב – קהילת פני מנחם בשנת 2019 התגלע סכסוך בין חלק מעסקני חסידות גור לבין דוד ברלינר חסיד גור תושב ארצות הברית ומנהל הקעמפ של החסידות בארצות הברית. ברלינר עתר לבית המשפט בנושא, ובתגובה הוא הוחרם על ידי חלק מרבני החסידות בטענה שביזה את האדמו"ר ומסרב לציית להוראותיו. ביולי אותה שנה, רבי שאול אלתר גיבה את ברלינר במכתב פומבי שפרסם, תמך בגרסתו כי מדובר על סכסוך נדל"ני ושקיבל היתר הלכתי לתבוע בבית משפט, ומחה נגד האלימות שהופעלה כלפיו, ברמזו כי היא מנוגדת אף לדרכו של האדמו"ר המכהן. למחאתו של רבי שאול אלתר, הצטרף גם הרב מנחם מנדל שפרן. המכתב נתפס בקרב אנשי הזרם המרכזי בחסידות כחתירה נגד סמכותו של האדמו"ר והדבר הוביל להחרפת המתיחות. זמן קצר לאחר מכן התקיימה חתונתו של נכד האדמו"ר והרב אלתר לא הוזמן אליה, מה שסימן את הכוונה לדחוק אותו לעזוב את החצר. בסוכות תש"ף (אוקטובר 2019), לאחר ניסיון פיוס שכשל בינו ובין חסידות גור, ולאחר שנודע כי אנשי רבי שאול שכרו מבנה גדול כדי לקיים בו את תפילות חג שמחת תורה, הוכרז בבתי הכנסת של חסידות גור כי מי שישתתף בתפילות החג בבית הכנסת של הרב אלתר מנתק את עצמו מכל מוסדות החסידות. במהלך החג השתתפו מאות מחסידי גור בתפילות ובהקפות הנפרדות. מיד לאחר הפרישה, ולאור החרם מצד חסידות גור, הוקמו תלמוד תורה, ישיבה קטנה וישיבה גדולה, ובתי כנסת בירושלים, בני ברק ואשדוד. עיתון המודיע, המזוהה עם חסידות גור, מחרים את קהילת פני מנחם ואינו מפרסם מודעות או תמונות הקשורות לקהילה. לאחר הפיצול הוקמה בחסידות גור ועדה מיוחדת של רבני החצר (המכונה בחצר "הוועדה") לקביעת ההתנהלות מול הפורשים; הוועדה הוקמה בהוראתו הישירה של האדמו"ר, ואנשיה מונו על ידו. תומכי רבי שאול אלתר פוטרו וילדיהם סולקו ממוסדות הקהילה. כעבור כחודשיים, הכריזו בבתי המדרש של חסידות גור על הוראה לנתק כל קשר עם תלמידי רבי שאול. תומכי רבי שאול אלתר, בהם גם אחיו, סבלו גם מאלימות. כשנתיים לאחר מכן בספטמבר 2021, הוקמו בחסידות גור הארגונים 'יאספני' לנערים ו'גיבורות כוח' לנערות, שנועדו באופן רשמי לתמוך בבני נוער שהוריהם פרשו לקהילת פני מנחם ונותרו בחסידות. עם זאת, הארגונים פועלים למעשה באופן אקטיבי לעודד את בני הנוער, בחלקם קטינים, שלא לקבל את החלטת הוריהם לעבור לקהילה החדשה, עד כדי עזיבת בית ההורים ומעבר למשפחות אומנה. בכך מופעל לחץ כבד על פורשים פוטנציאליים שלא לעזוב את החסידות מחשש לשלמות התא המשפחתי. במאי 2022, בעת שהגיע הרב יעקב אלתר לאזכרה של חמותו בבית העלמין קריית שאול, הושמעה לעברו כריזה מוקלטת של צבי סנדיק, שפרש מחסידות גור ולטענתו בנותיו הופרדו ממנו על ידי "הוועדה", בבקשה שיורה ל"וועדה" להשיב לו את בנותיו. היות שהוא היה מצויד במערכת הגברה תוך שרחפן מתעד הכל מהאוויר, הדבר התפרש על ידי חסידי גור כפגיעה חמורה ו"ניסיון תקיפה" באדמו"ר וברעייתו שלא ניתן להבליג עליהם, וכתגובה, קיבלו חסידי גור הודעה טלפונית מאת הרב משה מנדלזון רבה של קוממיות בשם "הוועדה", כי "במצב עניינים זה בכל הנוגע למחאה ומניעת רדיפות, אין לנו שום יכולת לבקש שלא להתגונן ולמחות על פי הלכה בלבד", אמירות שהתפרשו כהוראה ממסדית לאלימות נגד הפורשים. באותו היום ולמחרת, 20 ו-21 במאי 2022, תקפו חסידי גור מהפלג המרכזי את חסידי רבי שאול אלתר בירושלים, בני ברק, אשדוד ובית שמש. מספר חסידים נזקקו לטיפול רפואי. הם אף פרצו לבית הכנסת המרכזי של הקהילה בירושלים, לבית הכנסת "ארי שבחבורה" (השייך לאחיו של רבי שאול, הרב דניאל חיים אלתר), ולבית הכנסת של הקהילה באשדוד וזרעו שם הרס רב. עשרות תלונות הוגשו במשטרה, אולם הן נסגרו בלא הגשת אף כתב אישום. מזה שנים רבות זוכה רבי שאול אלתר לכבוד רב בציבור החרדי, הן בשל למדנותו וגדלותו התורנית והן בשל ייחוסו המשפחתי [דרוש מקור]. בין הרב אלתר לציבור הליטאי שורר חיבור ארוך שנים, הוא עומד בקשרי ידידות עם גדולי תורה ליטאים כמו הרב דוד כהן ראש ישיבת חברון כנסת ישראל, והרב דוב לנדו ראש ישיבת סלבודקה, שהרב אלתר מחשיב אותו כ"רבו המובהק". הוא אף מוזמן לעיתים למסירת שיעורים למדניים ושיחות בישיבות ליטאיות ובבתי מדרש מרכזיים, כגון ישיבת נתיבות חכמה ובית הכנסת "יוצאי ישיבת פוניבז' - צעירים". לאחר שהקים את קהילת פני מנחם קיבל הרב אלתר גיבוי ואהדה ציבורית למהלך. כשביקר אצל האדמו"ר מבעלז הרב ישכר דב רוקח בשנת 2021, כובד באופן שבו מקובל לנהוג רק באדמו"רים, כגון ישיבה בראש השולחן בסמיכות לאדמו"ר המארח, ולא בצד השולחן. כמו כן, ביוני 2021 יצא הרב אלתר בקמפיין מימון המונים שיעדו גיוס 36 מיליון ש"ח למוסדות הקהילה. בקמפיין נשבר שיא ישראלי בגיוס 50 מיליון ש"ח תוך יממה וחצי. בזמן הקמפיין, פתחו בחורי ישיבות ליטאים קבוצה ודף התרמה שהגיע למספר התורמים הגבוה ביותר לקבוצה – מעל 350. מחשש לפרטיותם של תורמים פותחה במיוחד למען מגבית זו אופציה לתרום באנונימיות. במסע שערך הרב אלתר לארצות הברית באוקטובר 2021 השתתפו באירועים שערך למעלה מ-15 אלף חסידים ואוהדים[דרוש מקור]. דפנה שרייבר, ‏בנים מול עבדים: האידיאולוגיה מאחורי הפיצול שמטלטל את החסידות הגדולה בישראל, בעיתון מקור ראשון, 4 באוקטובר 2021 נפש אחת מישראל: על מה הסכסוך בחסידות גור? - צריך עיון, באתר צריך עיון, ‏4 במאי 2022 נח זבולוני, מנהיג חדש לחסידות גור - רב פנחס מנחם, אחיו של האדמו"ר, באתר ranaz.co.il, ‏14 ביולי 1992 נח זבולוני ויורם לוי, הרב יעקב אלתר מבני-ברק הוכתר בצוואה כיורשו של הרבי מגור, ‏09 ביולי 1992 כתב ההתחייבות המלא מופיע כאן. שאול כהנא, ‏בחסידות גור מציינים את הילולת הפני מנחם, באתר כיכר השבת, 12 במרץ 2020 נאוה וסרמן, מימי לא קראתי לאשתי, עמ' 79 נתן סלע, חסיד, גור לך, באתר ynet, 20 בפברואר 2007 יוסף גרינבוים, הגר"ש אלתר נפרד בשיחה מיוחדת מתלמידי ישיבת שפת אמת • האזינו, באתר חרדים10, 25 בפברואר 2016 כתבה שהתפרסמה בעיתון 'מעריב' בנושא זה, מצוטטת באתר בחדרי חרדים "ד.ב. הצהיר שבאם ישמע בעצמו רצון הקודש יציית, ולאור הצהרתו, שמע דברים ברורים, וברוב חוצפתו ממשיך במרדו ומנהל מלחמה להחריב להרוס ולקעקע כל היקר והקדוש - כמבזה תלמידי חכמים שאין רפואה למכתו". אבי רבינא, ‏החרם שמסעיר את חסידות גור: "בחוצפתו, ממשיך במרדו", באתר כיכר השבת, 29 ביוני 2019 ככה ייעשה לחסיד גור המרדן? תיעוד: החסידים נקמו באיש העסקים שהכעיס את הרבי, סרטון בערוץ "כאן חדשות - תאגיד השידור הישראלי", באתר יוטיוב, 11 ביולי 2019 קובי רוזן, ‏הגר"ש אלתר מגבה את העסקן שהוחרם ו'מוחה על הטרור', באתר כיכר השבת, 11 ביולי 2019 שאול כהנא, ‏פגישה ומגעים בין חסידות גור לגר"ש אלתר, באתר כיכר השבת, 17 באוקטובר 2019 שימי שפר, ‏הכרזה בגור: כל הממורמרים - יסולקו מהחסידות, באתר כיכר השבת, 18 באוקטובר 2019 מודעת האירוסין החריגה ששיגעה את "המודיע", באתר ערוץ 7, 27 באוגוסט 2023 על פי הרב דניאל ליברמן מנהל רוחני בישיבת נזר ישראל - גור הרב דניאל ליברמן מנהל רוחני בישיבת נזר-ישראל מכה שוב כל החלטות הועדה מוכתבות מהקודש פנימה יוסף גרינבוים, ‘יש עכשיו מרידה’: נאום ‘הטיפול’ בפורשים מגור והתלונה במשטרה, באתר חרדים10, 3 בנובמבר 2019 יוסף גרינבוים, התשובה המוחצת של הגר"ש אלתר על 'תקנון האיסורים' של גור, באתר חרדים10, כ"ז כסלו התש"פ באשדוד שפכו מים וגידפו את הגאון רבי דניאל אלתר – וזו הייתה תגובתו, באתר חרדים10, ‏2023-02-12 שאול כהנא, ‏האברכים העיפו את הגמרות למג"ש; השטיבל הגוראי נסגר, באתר כיכר השבת, 8 ביולי 2020 חיים טוויל, נחשף: כך הותקף יעקב מנדלסון בידי חסיד גור ואיבד ההכרה • צפו, באתר חרדים10, 18 ביולי 2019 שמואל סרדינס, אוימו לפרוש מחסידות גור ואוימו קשות - גל מעצרים, 2 בנובמבר 2020, באתר אשדוד נט ישראל יוספי, החסיד שהותקף: ‘הם אמרו, נוציא אותך באלונקה לחברה קדישא’, באתר חרדים10, 17 בנובמבר 2020 ציוץ של ישראל כהן ברשת החברתית אקס (טוויטר), 20 בספטמבר 2021 ציוץ של יעקב מלמד ברשת החברתית אקס (טוויטר), 3 באוקטובר 2021 אהרן רבינוביץ, הקלטות חושפות איך בכירים בחסידות גור מעודדים ילדים לעזוב את בתי הוריהם, באתר הארץ, 16 בפברואר 2022 מרב סבר, מחיר הפרישה מחסידות גור: חרמות, פגיעה בגוף וברכוש וקריעת משפחות, באתר ישראל היום, 26 ביוני 2023 מתקיים הליך משפטי בנושא, והפרוטקולים אסורים בפרסום נינה פוקס, פרשו מחסידות גור - וטוענים: "הם חטפו לנו את הבנות"; המשטרה: לא חטיפה, באתר ynet, 8 בפברואר 2022 ציוץ של מענדי גרוזמן ברשת החברתית אקס (טוויטר), 25 במאי 2022 לאחר המהומות, התראיין אברהם זילברשטיין בכיר בחסידות גור, ואמר "במשך שלוש שנים חסידות גור נוהגת באיפוק. אבל על מעשה נפשע של ניסיון תקיפה של האדמו"ר ורעייתו — כשמפעילים מעליו רחפן ומשתמשים במערכת הגברה, אין אפשרות לשתוק וכל פעולותינו הם רק על פי ההלכה" אהרן רבינוביץ, סוף להבלגה: חסידי גור הכו פורשים מהקהילה בעשרות מקרים ברחבי הארץ, באתר הארץ, 23 במאי 2022 אלי ביתאן, תמלול ההקלטה, באתר Twitter בתחקיר המקור הושמעה הקלטה לפיה גם בקו הטלפון הפנימי של חסידות גור קיבלו החסידים הודעה כי "יידע הציבור שבאירועים חריגים אלו בוודאי ובוודאי שעל כל אחד ואחד מוטלת חובת מחאה על פי ההלכה בלבד". חסידות גור טענה בתגובה לתחקיר שהוא כולל שיחות ערוכות שהוצאו מהקשרן. המקור, עונה 22, פרק 11: להחזיר את הבנות הביתה, באתר חדשות 13, 1 באוגוסט 2023 חיים טוויל, חסידי גור התעללו וחיללו בתי כנסת, הגר”ש אלתר חולץ בידי יס”מ, באתר חרדים10, 21 במאי 2022 שאול כהנא, ‏תיעוד: ניסיונות הפריצה בליל שבת לבית מדרשו של הגר"ש אלתר, באתר כיכר השבת, 21 במאי 2022 הפיצול בחסידות גור: עימותים קשים בי-ם ואשדוד, חסידים נפצעו, באתר בחדרי חרדים, 21 במאי 2022 דוד לוי, "עשו פוגרום בבית הכנסת. זה כמו במהומות בלוד": שבת של אלימות ברובע ז' באשדוד, באתר כאן דרום, ‏21.5.22 אהרן רבינוביץ, המשטרה סגרה עשרות תלונות נגד חסידי גור בגין תקיפת פורשים, אף שרבות מהתקיפות תועדו, באתר הארץ, 12 באוקטובר 2022 משה ויסברג, ראש הישיבה מגור כבש את הליטאים בפוניבז', באתר בחדרי חרדים שאול כהנא, הגר"ש אלתר נס על נפשו מבית ראש ישיבת סלבודקה, באתר כיכר השבת, ‏26.09.21 שאול באלפיו // פרופיל מיוחד, באתר כיכר השבת קמפיין "ליבנו בתורתו", באתר "צ'רדי" כיכר השבת, ‏הקמפיין האנונימי הגדול בעולם שמייצר עניין רב, באתר כיכר השבת, 14 ביוני 2021 יהודה וייס, ‏צפו: חדשות 13 על המצ’ינג של קהילת ר’ שאול אלתר, באתר אקטואליק, 17 ביוני 2021 עולם התורה הליטאי מתגייס לימין ראש הישיבה החסידי, באתר כיכר השבת הקמפיין האנונימי הגדול בעולם שמייצר עניין רב, באתר כיכר השבת שאול כהנא, ‏הגר"ש אלתר ימריא לביקור היסטורי בארצות הברית, באתר כיכר השבת, 27 באוקטובר 2021